
                           РЕПУБЛИКА БЪЛГАРИЯ
 ИНСПЕКТОРАТ КЪМ ВИСШИЯ СЪДЕБЕН СЪВЕТ
 гр. София 1301, ул. „Георг Вашингтон” № 17, тел.факс 989 48 66
                 
                  ДО  

                  ГОСПОЖА МИГЛЕНА ТАЧЕВА
                  МИНИСТЪР НА ПРАВОСЪДИЕТО
       С   И  Г  Н  А  Л
                                  от ИНСПЕКТОРАТА към ВСС

                                         на основание чл.54, ал.1, т.4 от ЗСВ
УВАЖАЕМА ГОСПОЖО МИНИСТЪР,


Съгласно разпоредбата на чл.54, ал.1, т.4 от Закона за съдебната власт Инспекторатът към Висшия съдебен съвет има правомощието да сигнализира компетентните органи за отправяне на искане за приемане на тълкувателни решения или тълкувателни постановления, при установена противоречива съдебна практика, установена при осъществяване на дейността по на чл.54, ал.1, т. 3 от ЗСВ.

Предвид Вашите правомощия по чл.125 от ЗСВ да правите искания за приемане на тълкувателни решения и тълкувателни постановления при противоречива или неправилна практика по тълкуването и прилагането на закона, Ви сигнализираме за противоречива съдебна практика по прилагането на чл.216, ал.1, 4 и 6, във връзка с чл.218 в от НК.

При извършване на планова проверка в Бургаския апелативен район и анализиране и обобщаване на дела, които са приключени с влязъл в сила съдебен акт, както и приключени прокурорски преписки, се установи, че различни представители на съда и прокуратурата прилагат по различен начин разпоредбите  чл.216, ал.1, 4 и 6, във връзка с чл.218в от НК. С оглед тези констатации Инспекторатът към Висшия съдебен съвет разшири обхвата на проверката си като констатира, че и в други апелативни райони е налице такова противоречие. Действително по този повод вече са налице Методически указания на Главния прокурор на Република България относно реда за разглеждане на дела за престъпленията по чл.218в от НК /изх.№4709/21.05.2008г./, които обаче са задължителни единствено за органите на прокуратурата, но не и за съдилищата. Установеното противоречие налага необходимостта от приемане на тълкувателно решение от общото събрание на наказателната колегия на Върховния касационен съд, което съгласно чл.130, ал.2 от ЗСВ е задължително за всички органи на съдебната власт. 

Съгласно разпоредбата на чл.218в от НК: „За престъпления по чл.216 ал.1,4 и 6 , чл.217 ал.1 и 2, КАКТО  и за кражба, обсебване, измама и изнудване, когато предмет на престъплението е частно имущество, наказателното преследване се възбужда по тъжба на пострадалия, ако той е съпруг, възходящ, низходящ или роднина по съребрена линия до втора степен на виновния или живее  с него в едно общо домакинство , или ако пострадалият е настойник или попечител на виновния.”

Противоречивата съдебна практика би могла да се раздели на две основни групи, както следва:

І. В някои прокурорски и съдебни актове /Приложение №І / се приема, че наказателното производство се възбужда по тъжба на пострадалия само, ако са налице три кумулативно дадени предпоставки, а именно:
-  да е извършено престъпление по чл.216, ал.1, 4 и 6 от НК;

-  предмет на престъплението да е частно имущество;

- пострадалият да е съпруг, възходящ, низходящ или роднина по съребрена линия до втора степен на виновния или живее с него в едно общо домакинство, или ако пострадалият е настойник или попечител на виновния.

Би могло да се приеме, че Методическите указания на Главния прокурор на Република България относно реда за разглеждане на дела за престъпленията по чл.218в от НК /изх.№4709/21.05.2008г./ са официално становище на Прокуратурата на Република България, което е в подкрепа на първата група противоречива съдебна практика.
В тази насока са присъда №1037/06.12.2007г.  по НОХД №423/2007г. по описа на Районен съд – Сливен, 15-ти състав, както и решение №48/15.04.2008г по ВНОХД №44/2008г. по описа на Окръжен съд – Сливен, наказателно отделение, с което е потвърдена посочената присъда; присъда №229/26.02.2007г. по НОХД №324 – Д/2006г. по описа на Районен съд – Сливен, 09-ти състав, както и решение №18/25.03.2008г. по ВНОХД №241/2007г. по описа на Окръжен съд – Сливен, с което е потвърдена присъдата; определение от 07.02.2008г. по НОХД №9875/2007г. по описа на Софийски районен съд; присъда от 26.04.2006г. по НОХД №1152/2005г. по описа на Софийски районен съд; присъда от 23.02.2006г. по НОХД №4632/2004г. по описа на Софийски районен съд, както и решение от 03.04.2007г. по ВНОХД № 3699/2006г. по описа на Софийски градски съд, с което е потвърдена присъдата; присъда от 05.10.2006г. по НОХД №11435/2005г. по описа на Софийски районен съд, както и решение от 24.10.2007г. по ВНОХД № 5894/2006г. по описа на Софийски градски съд, с което е потвърдена присъдата; присъда от 15.06.2006г. по НОХД №11007/2006г. по описа на Софийски районен съд; определение от 07.09.2006г. по НОХД №15159/2005г. по описа на Софийски районен съд; определение от 25.07.2006г. по НОХД №140/2006г. по описа на Софийски районен съд; постановление от 07.05.2008г. на Районния прокурор на Районна прокуратура – Нова Загора по пр.№308/2008г.; обвинителен акт по пр. пр. НСН № 1136/2007г. по описа на Софийска районна прокуратура.
ІІ. В други прокурорски и съдебни актове /Приложение №ІІ / се приема, че наказателното преследване се възбужда по тъжба на пострадалия всякога, независимо от родствени и други фактически връзки, посочени във втората част на текста на чл.218в от НК.
На първо място като пример следва да се посочи Решение №214 от 02.07.2004г. по Н.Д. №816/2003г., ІІ Н.О. на ВКС. Въпреки, че то няма задължителен характер за органите на съдебната власт, в голяма част от случаите при такъв подход на приложение на разпоредбата на чл.218в от НК, някои магистрати се позовават на него, мотивирайки актовете си.
Като примери в същата насока могат да се посочат и постановление от 23.04.2008г. на ВКП по пр. пр. №6325/2008г. /със същото е потвърдено постановление по пр. пр. №527/2008г. на Апелативна прокуратура – Пловдив/; определение от 09.06.2008г. на Окръжен съд – Сливен по ВОХНД №142/2008г. / , с което е потвърдено определение от 20.02.2008г. по НОХД №346/2007г. на Районен съд – Нова Загора; определение от 03.11.2006г. по НОХД № 9107/2006г. по описа на Софийски районен съд; постановлението  от 11.04.2008г.  по пр.№1754/2007г. по описа на Районна прокуратура – Нова Загора; постановление от 13.09.2007г. по пр. пр.№28868/2007г. по описа на Софийска районна прокуратура; постановление от 03.08.2007г. по пр. пр.№28873/2007г. по описа на Софийска районна прокуратура; постановление от 11.09.2007г. по пр. пр.№28896/2007г. по описа на Софийска районна прокуратура; постановление от 14.09.2007г. по пр. пр.№28451/2007г. по описа на Софийска районна прокуратура; постановление от 15.06.2007г. по пр. пр.№8149/2007г. по описа на Софийска районна прокуратура; постановление от 14.09.2007г. по пр. пр.№38957/2007г. по описа на Софийска районна прокуратура; постановление от 15.06.2007г. по пр. пр.№23066/2007г. по описа на Софийска районна прокуратура; постановление от 13.07.2007г. по пр. пр.№19745/2007г. по описа на Софийска районна прокуратура; постановление от 09.08.2007г. по пр. пр.№37665/2007г. по описа на Софийска районна прокуратура; постановление от 05.10.2007г. по пр. пр.№31719/2007г. по описа на Софийска районна прокуратура; постановление от 11.09.2007г. по пр. пр.№28719/2007г. по описа на Софийска районна прокуратура; постановление от 10.12.2007г. по пр. пр.№27878/2007г. по описа на Софийска районна прокуратура; постановление от 12.09.2007г. по пр. пр.№28673/2007г. по описа на Софийска районна прокуратура; постановление от 23.11.2007г. по пр. пр.№28669/2007г. по описа на Софийска районна прокуратура; постановление от 17.08.2007г. по пр. пр.№28661/2007г. по описа на Софийска районна прокуратура;
На следващо място следва да се посочи, че независимо, че до моментав Инспектората към ВСС не е констатирана противоречива съдебна практика във връзка с реда за образуване на наказателното преследване за престъпления по чл. 217, ал. 1 и 2 от НК, предвид систематическото им място на изброяване в разпоредбата на чл.218в от НК, е възможно в процеса на правораздаване да съществува аналогичен проблем, както с този за престъпленията по чл.216, ал.1, 4 и 6 от НК. 
С оглед изложеното е необходимо да се издаде тълкувателно решение по следния въпрос:

По какъв ред /по общия или по тъжба на пострадалия/ следва да се образува наказателното производство за престъпления по чл.216, ал.1, 4 и 6 от НК /както и по чл. 217, ал. 1 и 2 от НК/, когато предмет на посегателството е частно имущество и пострадалият не е съпруг, възходящ, низходящ или роднина по съребрена линия до втора степен на извършителя или не живее с него в едно общо домакинство, или ако пострадалият не е настойник или попечител на извършителя?
Към сигнала прилагаме копия от следните съдебни и прокурорски актове, както следва:
І. Приложение 
1.Съдебни актове:

· Присъда №1037/06.12.2007г.  по НОХД №423/2007г. по описа на Районен съд – Сливен, 15-ти състав;

· Решение №48/15.04.2008г по ВНОХД №44/2008г. по описа на Окръжен съд – Сливен, наказателно отделение;

· Присъда №229/26.02.2007г. по НОХД №324 – Д/2006г. по описа на Районен съд – Сливен, 09-ти състав; 

· Решение №18/25.03.2008г. по ВНОХД №241/2007г. по описа на Окръжен съд – Сливен;

· Определение от 07.02.2008г. по НОХД №9875/2007г. по описа на Софийски районен съд; 

· Присъда от 26.04.2006г. по НОХД №1152/2005г. по описа на Софийски районен съд; 

· Присъда от 23.02.2006г. по НОХД №4632/2004г. по описа на Софийски районен съд; 

· Решение от 03.04.2007г. по ВНОХД № 3699/2006г. по описа на Софийски градски съд; 

· Присъда от 05.10.2006г. по НОХД №11435/2005г. по описа на Софийски районен съд;

· Решение от 24.10.2007г. по ВНОХД № 5894/2006г. по описа на Софийски градски съд; 

· Присъда от 15.06.2006г. по НОХД №11007/2006г. по описа на Софийски районен съд; 

· Определение от 07.09.2006г. по НОХД №15159/2005г. по описа на Софийски районен съд; 

· Определение от 25.07.2006г. по НОХД №140/2006г. по описа на Софийски районен съд;

2. Прокурорски актове:

· Методически указания на Главния прокурор на Република България относно реда за разглеждане на дела за престъпленията по чл.218в от НК /изх.№4709/21.05.2008г./;

· Постановление от 07.05.2008г. на Районния прокурор на Районна прокуратура – Нова Загора по пр.№308/2008г.; 

· Обвинителен акт по пр. пр. НСН № 1136/2007г. по описа на Софийска районна прокуратура;

ІІ. Приложение 
1. Съдебни актове:
· Решение №214 от 02.07.2004г. по Н.Д. №816/2003г., ІІ Н.О. на ВКС;
· Определение от 09.06.2008г. на Окръжен съд – Сливен по ВОХНД №142/2008г. /; 
· Определение от 03.11.2006г. по НОХД № 9107/2006г. по описа на Софийски районен съд; 
2. Прокурорски актове:
· Постановление от 23.04.2008г. на ВКП по пр. пр. №6325/2008г.; 
· Постановлението  от 11.04.2008г.  по пр.№1754/2007г. по описа на Районна прокуратура – Нова Загора; 
· Постановление от 13.09.2007г. по пр. пр.№28868/2007г. по описа на Софийска районна прокуратура; 
· Постановление от 03.08.2007г. по пр. пр.№28873/2007г. по описа на Софийска районна прокуратура; 
· Постановление от 11.09.2007г. по пр. пр.№28896/2007г. по описа на Софийска районна прокуратура; 
· Постановление от 14.09.2007г. по пр. пр.№28451/2007г. по описа на Софийска районна прокуратура; 
· Постановление от 15.06.2007г. по пр. пр.№8149/2007г. по описа на Софийска районна прокуратура;
· Постановление от 14.09.2007г. по пр. пр.№38957/2007г. по описа на Софийска районна прокуратура; 

· Постановление от 15.06.2007г. по пр. пр.№23066/2007г. по описа на Софийска районна прокуратура; 

· Постановление от 13.07.2007г. по пр. пр.№19745/2007г. по описа на Софийска районна прокуратура; 

· Постановление от 09.08.2007г. по пр. пр.№37665/2007г. по описа на Софийска районна прокуратура; 

· Постановление от 05.10.2007г. по пр. пр.№31719/2007г. по описа на Софийска районна прокуратура; 

· Постановление от 11.09.2007г. по пр. пр.№28719/2007г. по описа на Софийска районна прокуратура; 

· Постановление от 10.12.2007г. по пр. пр.№27878/2007г. по описа на Софийска районна прокуратура; 

· Постановление от 12.09.2007г. по пр. пр.№28673/2007г. по описа на Софийска районна прокуратура; 

· Постановление от 23.11.2007г. по пр. пр.№28669/2007г. по описа на Софийска районна прокуратура; 

· Постановление от 17.08.2007г. по пр. пр.№28661/2007г. по описа на Софийска районна прокуратура;

· Становище на прокурор при Софийска районна прокуратура относно характера на наказателното производство по чл.216, ал.1, 4 и 6 от НК, предвид разпоредбата на чл.218в от НК.
ИНСПЕКТОР:



    /АНИТА МИХАЙЛОВА/
 Изх.№………………


 Дата: …………….…











